Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9623, del 22-06-2023 (2023/7017)

RESOLUCIÓ de 19 de juny de 2023, de la directora general de Relacions amb Les Corts, de la Presidència de la Generalitat, per la qual es publica el conveni de col·laboració entre la Generalitat, a través de les Conselleries de Sanitat Universal i Salut Pública, i la Conselleria d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7017

CVE


Data del document
:   19-06-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de juny de 2023, de la directora general de Relacions amb Les Corts, de la Presidència de la Generalitat, per la qual es publica el conveni de col·laboració entre la Generalitat, a través de les Conselleries de Sanitat Universal i Salut Pública, i la Conselleria d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment». [2023/7017]  
La Generalitat, a través de les Conselleries de Sanitat Universal i Salut Pública, i la Conselleria d'Educació, Cultura i Esport, i la Federació Valenciana de Municipis i Províncies, han subscrit, prèvia tramitació reglamentària, els dies 24 i 23 de maig de 2023, el conveni per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment», i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 25 de maig de 2023 i número 476/2023, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 19 de juny de 2023.- La directora general de Relacions amb Les Corts: Ana Belén Domínguez Cana.  
  
  
Conveni entre la Generalitat, a través de les Conselleries de Sanitat Universal i Salut Pública, i la Conselleria d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment».  
  
València,  
  
Reunits  
D'una part, Miguel Mínguez Pérez, conseller de Sanitat Universal i Salut Pública, en representació de la Generalitat, nomenat pel Decret 13/2022, de 14 de maig, del president de la Generalitat i facultat per a la signatura del present conveni en virtut de la Llei 5/1983, de 30 de desembre, del Consell, del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, actuant en l'exercici de les competències que li confereix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat DOGV núm. 7139, de 12.07.2019, i l'article 4 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública i d'acord amb el que disposa l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre  
  
D'una altra part, Raquel Tamarit Iranzo, consellera d'Educació, Cultura i Esport, en representació de la Generalitat, nomenada pel Decret 12/2022, de 14 de maig, del president de la Generalitat i facultada per a la signatura del present conveni en virtut de la Llei 5/1983, de 30 de desembre, del Consell; del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, actuant en l'exercici de les competències que li confereix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat DOGV núm. 7139, de 12.07.2019, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i d'acord amb el que disposa l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Autoritzades les dos persones conselleres per acord del Consell de 12 de maig de 2023.  
I d'una altra part, Rubén Alfaro Bernabé, com a president de la Federació Valenciana de Municipis i Províncies, associació constituïda pels municipis, províncies i altres entitats locals que voluntàriament ho decidisquen per a la defensa i promoció de l'autonomia local i dels interessos locals, de conformitat amb el que es disposa en la Constitució, l'Estatut d'Autonomia de la Comunitat Valenciana i la normativa sobre règim local, en virtut de l'acord de l'assemblea de 4 d'octubre de 2019 i amb poders suficients per a la celebració d'aquest acte, en virtut de l'article 35 dels Estatuts de la Federació Valenciana de Municipis i Províncies.  
Totes les parts intervenen en funció dels seu càrrecs, i en exercici de les facultats que a cadascun els han sigut conferides, amb plena capacitat per a subscriure aquest conveni.  
  
EXPOSEN  
  
I. L'exercici i l'activitat física són essencials per al manteniment i millora de la salut i per a la prevenció de malalties; contribueixen a la prolongació de la vida en bones condicions i comporten beneficis físics, psíquics i socials que han sigut de sobra avalats per la comunitat científica.  
D'una banda, l'activitat física redueix el risc de patir patologies cardiovasculars, hipertensió arterial, càncers o diabetis, entre altres; ajuda a controlar el sobrepés, l'obesitat i el percentatge de greix corporal; incrementa la densitat òssia i enforteix el sistema muscular, i augmenta la forma física i millorant la capacitat de fer esforç sense fatiga.  
  
D'altra banda, la pràctica habitual d'exercici físic millora l'estat d'ànim i disminueix el risc de patir estrés, ansietat i depressió, i augmenta l'autoestima i el benestar emocional. Així mateix, fomenta la sociabilitat, i contribueix a l'augment de l'autonomia personal i la integració social, amb tots els beneficis que d'això es deriven.  
L'Organització Mundial de la Salut va adoptar en 2010 les Recomanacions mundials sobre l'activitat física per a la salut, que aconsellen als poders públics el desenvolupament de polítiques i estratègies que promoguen l'activitat física a nivell poblacional, incloent-hi la recomanació d'exercici i l'assessorament, des dels serveis d'atenció primària. En el mateix sentit es va pronunciar en el Pla d'acció mundial sobre activitat física 2018-2030: persones més actives per a un món més sa.  
  
També en aquest sentit, la Recomanació dels Consell (UE) de 26 de novembre de 2013, sobre promoció de l'activitat física beneficiosa per la salut en diferents sectors, inclou entre les propostes d'actuació la inclusió de l'activitat física i de la seua vigilància i seguiment en el sistema de salut, i l'assessorament sobre activitat física com a part dels serveis d'assistència sanitària.  
Així mateix, l'Estratègia de promoció de la salut i prevenció, aprovada pel Consell Interterritorial del Sistema Nacional de Salut el 18 de desembre de 2013, inclou entre les seues actuacions l'impuls a recursos locals comunitaris per a la promoció de la salut i la prevenció, així com el desenvolupant de programes de formació d'activitat física per a la salut, dirigides als professionals sanitaris, educatius i comunitaris, i el suport a les intervencions que incorporen l'activitat física com a instrument de salut pública.  
En aquesta línia, el IV Pla de salut de la Generalitat Valenciana 2016-2020 va incloure entre els seus objectius la promoció de l'activitat física i de l'envelliment actiu de la població, incloent-hi entre les seues accions estratègiques prioritàries la difusió de recomanacions sobre activitat física, l'elaboració i difusió de catàlegs de recursos comunitaris destinats a l'activitat física, la formació del personal sanitari en exercici per a la salut, i la posada en marxa de serveis de recomanació i prescripció d'activitat física des de l'atenció primària.  
En el marc d'aquest pla, s'ha desenvolupat una xarxa de cooperació amb els municipis, Xarxa Salut, mitjançant la qual es fomenta la realització d'accions locals de promoció de la salut des d'una perspectiva intersectorial, participativa i d'equitat, en funció de les necessitats específiques de la població i dels actius per a la salut disponibles (assistencials, educatius, culturals, esportius, instal·lacions, etc.) en l'àmbit territorial.  
També en el marc del pla s'han signat convenis de col·laboració més específics, entre la Generalitat i diverses entitats locals, que arreu del territori han posat en marxa projectes pioners d'interés social de promoció, foment i pràctica d'exercici i activitat física supervisada orientada a la salut i dirigida a col·lectius poblacionals específics, mitjançant la col·laboració de les entitats locals i els seus serveis d'exercici i activitat física, Atenció Primària i Salut Pública.  
  
Així mateix, s'han portat a terme accions de formació per al personal sanitari, així com actuacions de difusió i promoció de l'activitat física, dels hàbits saludables i dels recursos i actius de salut disponibles a la xarxa comunitària, i especialment als municipis.  
  
II. El Mecanisme de Recuperació i Resiliència (MRR), posat en marxa per la Unió Europea per a fer front a la crisi derivada de la pandèmia del COVID 19, inclou entre els seus pilars bàsics la salut i la resiliència sanitària, amb la finalitat d'augmentar la capacitat dels serveis de salut i dels sistemes assistencials davant les crisis.  
En aquest context, el Pla de recuperació, transformació i resiliència del Govern d'Espanya, per a l'execució del MRR, inclou entre els principals objectius dels fons destinats al Component 26 (Sector de l'Esport), la promoció de l'esport amb finalitats de salut, així com la millora de l'accés de la població a l'activitat física.  
Amb aquesta finalitat s'inclou, entre les reformes previstes, l'adopció d'una Estratègia Nacional del Foment de l'Esport contra el Sedentarisme i la Inactivitat Física, i es preveu una línia d'inversió per a la posada en marxa d'un model de prescripció d'exercici i activitat física d'abast estatal, implementat amb la col·laboració del sistema sanitari i del sistema esportiu.  
En aquest marc, l'Acord de territorialització dels fons, de 9 de maig de 2022, adoptat per la Conferència Sectorial d'Esport (BOE 171, 18.07.2022) pretén que, amb la distribució territorial dels Fons del MRR, cada comunitat autònoma dispose d'un sistema de prescripció eficient que, amb les eines digitals oportunes i la formació adequada de professionals, assegure i facilite la prescripció en l'àmbit sanitari d'activitat i exercici físic a persones inactives o amb patologies, i la seua derivació al sistema esportiu comunitari per al seu assessorament i seguiment mitjançant l'exercici físic i la retroalimentació dels resultats.  
  
Així mateix, es pretén la millora dels mecanismes de difusió i la implementació d'estructures esportives comunitàries locals que possibiliten i incentiven l'accés de les persones inactives a una vida més activa, i a la millora de la salut mitjançant l'activitat física.  
Amb l'experiència dels programes ja desenvolupats al nostre territori, i amb les fites i objectius marcats pel Fons de Recuperació, Transformació i Resiliència, és objecte del present conveni establir el marc de cooperació necessari per a desenvolupar un programa de prescripció d'activitat i exercici físic orientat a la salut que, mitjançant una xarxa local d'Unitats d'Activitat i Exercici Física (UAEF), permeta la derivació de persones usuàries des d'atenció primària del Sistema Valencià de Salut, a professionals de l'esport i de l'activitat física competents i als serveis esportius locals comunitaris.  
  
III. La Llei orgànica 5/1982, d'1 de juliol, de l'Estatut d'Autonomia de la Comunitat Valenciana, atribueix a la Generalitat la competència en l'organització, administració i gestió de totes les institucions sanitàries públiques del territori de la Comunitat Valenciana; així mateix, atribueix a la Generalitat les competències en matèria d'esport.  
En aquest marc, la Llei 10/2014, de 29 de desembre, de salut de la Comunitat Valenciana, configura, a l'article 7, el Sistema Valencià de Salut com el conjunt dels centres, serveis i establiments de la Comunitat Valenciana dirigits a fer efectiu el dret a la salut; i atribueix la seua gestió a la conselleria competent en matèria de sanitat.  
  
D'altra banda, la Llei 2/2011, de 22 de març, de la Generalitat, de l'esport i l'activitat física de la Comunitat Valenciana estableix, entre els seus principis rectors, que les administracions públiques de la Comunitat Valenciana, dins de l'àmbit de les seues competències, promocionaran, coordinaran i regularan l'esport i l'activitat física com a activitats socials d'interès públic que milloren la salut i augmenten la qualitat de vida i reconeix la pràctica esportiva com a factor essencial per a la cura de la salut, l'augment de la qualitat de vida i del benestar social, i el desenvolupament integral de la persona.  
En aquest sentit, estableix a l'article 3 que la Generalitat, en l'àmbit de la seua política esportiva, promocionarà l'activitat física i l'esport per a tots, diversificant les accions i els programes promoguts per les administracions públiques en consideració a tots els sectors i àmbits socials, creant hàbits de vida saludable i millorant la qualitat de vida, el benestar i les relacions socials i familiars; i a més, l'article 5 estableix que la conselleria que tinga assignades les competències en matèria d'esport establirà les directrius generals de la política esportiva de la Generalitat.  
  
Així mateix, l'article 7 de la Llei 2/2011, atribueix als municipis la tasca de promoció, planificació i gestió de l'esport i l'activitat física, en l'àmbit de les seues competències, propiciant la participació, la integració i la cohesió social.  
D'altra banda, la Llei 7/1985, de 2 d'abril, reguladora de les bases del règim local, atribueix als municipis, en l'article 25.2.l, la promoció de l'activitat esportiva en el seu àmbit territorial, i la Llei 8/2010, de 23 de juny, de la Generalitat, de règim local de la Comunitat Valenciana, en el seu article 33.3.i atribueix als municipis competències pròpies de participació en la gestió de l'atenció primària de la salut.  
  
A més, l'article 111 de la Llei 8/2010, estableix que les entitats locals de la Comunitat Valenciana podran cooperar entre si o amb l'Administració de l'Estat o de la comunitat autònoma a través de convenis o acords que tinguen per finalitat l'execució en comú d'obres, la prestació de serveis comuns o la utilització conjunta de béns o instal·lacions.  
  
I, l'article 44, de la Llei 7/1985, de 2 d'abril, reguladora de les bases del règim local, reconeix als municipis la capacitat d'associar-se amb altres en mancomunitats per a l'execució de serveis de la seua competència; així mateix atribueix a les mancomunitats personalitat i capacitat jurídica per a l'acompliment dels seus fins.  
Per últim, la Federació Valenciana de Municipis i Províncies és una associació amb personalitat jurídica pròpia, constituïda pels municipis, províncies i altres Entitats Locals que voluntàriament ho decideixen, per a la defensa i promoció de l'autonomia local i dels interessos locals. L'Estatut d'Autonomia, en l'article 64.4, i l'article 151 de la Llei 8/2010, de règim local de la Comunitat Valenciana, reconeixen la FVMP com a interlocutora en l'àmbit local amb la Generalitat.  
  
De conformitat amb els seus estatuts, la Federació Valenciana de Municipis i Províncies inclou entre els seus fins a la representació, defensa i promoció dels interessos de les entitats locals davant les instàncies polítiques, administratives i judicials; la cooperació i assistència tècnica al desenvolupament dels interessos locals; la promoció i execució de programes i activitats sobre temes locals, entre altres, i qualsevol altra finalitat que afecte directament o indirectament als seus associats.  
El present conveni serà objecte de publicitat activa de conformitat amb el que s'estableix en la Llei 1/2022, de 13 d'abril, de la Generalitat, de Transparència i Bon Govern de la Comunitat Valenciana. Així mateix, es publicarà en el Diari Oficial de la Generalitat Valenciana (DOGV), segons exigeix l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
Considerant el que exposa, es formalitza per les parts el present conveni de col·laboració, d'acord amb les següents clàusules:  
  
Clàusules  
  
Primera. Objecte del conveni.  
1. És objecte d'aquest conveni definir la col·laboració entre les parts que els subscriuen per a la posada en marxa d'un programa d'interés social de prescripció d'activitat i exercici físic orientat a la salut en atenció primària, en col·laboració amb salut pública, i els professionals de l'activitat física competents i dels serveis esportius de les entitats locals que manifesten la seua voluntat d'adherir-se al programa.  
  
2. Aquest programa de prescripció d'activitat i exercici físic es denomina programa «En moviment».  
  
Segona. Àmbit d'aplicació.  
1. Aquest conveni serà aplicable a les parts que el subscriuen.  
2. El programa «En Moviment» es desenvoluparà en l'àmbit territorial dels municipis i entitats locals que manifesten la voluntat d'adherir-se a aquest.  
  
Tercera. Objectius del conveni.  
El present conveni té com a objectius principals els següents:  
  
1. Promoure la recomanació d'activitat física en l'àmbit sanitari i la derivació al sistema esportiu/comunitari, amb l'objectiu de millorar la salut de la ciutadania i especialment dels grups poblacionals als quals es dirigeix amb caràcter prioritari.  
2. Disposar d'un programa de prescripció d'activitat i exercici físic orientat a la salut, establint els mecanismes de col·laboració entre l'administració sanitària, l'administració esportiva i les entitats locals per al desenvolupament d'aquest.  
3. Implementar les eines de digitalització i difusió del programa, i disposar dels recursos materials i humans necessaris per a la posada en marxa del programa i per a la seua execució.  
4. Dotar el personal sanitari i els i les professionals de l'esport i l'activitat física de les eines i de la formació necessàries per a la implementació del programa, promovent la seua formació contínua.  
5. Crear i potenciar una xarxa d'estructures esportives comunitàries d'àmbit local, que permeta atendre poblacions especials per a la pràctica d'activitat física i d'exercici físic orientat a la salut, i facilite a les persones inactives incorporar-se a una vida més activa, acomplint els mínims d'activitat física recomanada per l'OMS per a cada segment d'edat.  
  
6. Promoure en tots els segments de població una vida activa, saludable i els hàbits d'activitat física, en col·laboració amb el sector sanitari, des de tots els àmbits, i especialment en aquells més propers a la ciutadania.  
7. Promoure la coordinació entre els professionals sanitaris i els professionals de l'esport i l'activitat física de les entitats locals, per a una millor prestació dels esmentats serveis als ciutadans, amb l'objectiu del foment de la pràctica de l'activitat física saludable.  
  
8. Difondre els recursos de les entitats locals per a la salut i per a la pràctica d'exercici i d'activitat física i esportiva.  
9. Promoure accions de difusió i formació orientades al foment i pràctica d'activitat i exercici físic, la salut i els hàbits saludables.  
  
  
Quarta. Funcionament del programa «En moviment».  
1. Contingut del programa.  
El programa «En moviment» té per objecte millorar la salut de la ciutadania mitjançant la promoció i incentivació d'activitat i exercici físic per part del personal sanitari d'Atenció Primària, Salut Publica, els professionals de l'activitat física competents i els serveis esportius de les entitats locals.  
El programa s'executa mitjançant les Unitats d'Activitat i Exercici Físic (UAEF) de caràcter local coordinades per personal preparador físic (PPF) que, amb la derivació al sistema esportiu/comunitari, establiran les pautes d'activitat física i d'exercici recomanades per a la millora de la salut de la persona usuària del programa.  
2. Grups poblacionals als quals es dirigeix.  
2.1. Podran ser usuàries del programa «En moviment» les persones majors d'edat, ciutadanes residents i/o empadronades en els municipis o entitats locals que s'adherisquen al programa, i amb assignació d'Atenció Primària en els esmentats municipis o entitats locals.  
  
2.2. El programa es dirigeix de forma prioritària als següents grups poblacionals i patologies de risc, que no tenen caràcter exhaustiu:  
  
 A. Persones amb patologies que requerisquen pautes d'activitat i/o exercici.  
 B. Persones inactives.  
Considerant les necessitats concretes de la població de la zona bàsica de salut i els recursos disponibles a la xarxa comunitària local, el consell de salut bàsic podrà ampliar els grups poblacionals i les patologies de risc del programa, així com establir grups o patologies preferents per a la seua participació en aquest.  
3. Coordinació sanitària del programa.  
Cada zona bàsica de salut del municipi, entitat local menor o mancomunitat que participe en el programa, designarà una persona coordinadora sanitària del programa «En moviment».  
La persona coordinadora sanitària, en col·laboració amb el coordinador/a de la UAEF corresponent i el centre de salut pública, podrà adoptar els protocols i les directrius que siguen necessàries per a l'execució del programa en l'àmbit de la Zona Bàsica de Salut.  
Els protocols d'execució i seguiment del programa seran comunicats a la resta de personal sanitari de la Zona Bàsica de Salut, al centre de salut pública i al personal preparador físic que participe en aquest.  
  
La conselleria competent en matèria de sanitat promourà la participació de les persones Coordinadores Sanitàries del programa i de les persones Coordinadores de les UAEF en el Consell de Salut Bàsic i altres òrgans de participació ciutadana i comunitària del Sistema Valencià de Salut.  
4. Unitats d'Activitat i Exercici Físic (UAEF).  
En cada municipi, entitat local menor o mancomunitat que s'adherisca al programa, l'entitat local corresponent posarà a disposició, almenys, una Unitat d'Activitat i Exercici Físic (UAEF).  
La Unitat d'Activitat i Exercici Físic (UAEF) estarà integrada per, almenys, una persona professional preparadora física, d'acord amb el que disposa la normativa vigent d'ordenació de l'exercici de les professions de l'esport i l'activitat física a la Comunitat Valenciana. (Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física en la Comunitat Valenciana. DOGV 9391 de 26.07.2022).  
La persona o persones preparadores físiques de la UAEF seran les responsables de la recepció de les persones usuàries derivades al programa, de la planificació de les activitats i volums més adients, i del seu seguiment i supervisió.  
Una persona preparadora física serà la responsable de la coordinació de la UAEF en el seu àmbit d'actuació (PPF-Coordinador).  
En funció de les activitats programades, i sota les directrius de qui coordine la UAEF i les persones preparadores físiques responsables del seguiment de les persones usuàries, podran participar en el programa altres professionals de l'esport i de l'activitat física.  
5. Prescripció/Recomanació d'activitat i exercici físic.  
El personal sanitari de l'Equip d'Atenció Primària podrà recomanar la realització d'activitat o exercici físic a les persones usuàries del centre de salut, prioritzant els grups poblacionals definits al punt 2 de la clàusula quarta.  
A aquest efecte, el/la professional sanitari emetrà un document de derivació que es proporcionarà a la persona usuària, i que contindrà la informació estrictament necessària per a la UAEF.  
6. Participació voluntària i cessió de dades personals.  
La participació de la persona usuària en el programa «En moviment» serà sempre voluntària, en l'exercici de l'autonomia de la seua voluntat, i de conformitat amb allò que disposa a la Llei 41/2002, de 14 de novembre, bàsica reguladora de l'autonomia del pacient i de drets i obligacions en matèria d'informació i documentació clínica.  
Així mateix, la persona usuària haurà de consentir expressament, si escau, la cessió de dades personals, i especialment les relatives a la seua salut, a les entitats directament implicades en la prescripció d'activitat física segons s'estableix en la Llei orgànica 3/2018, de 5 de desembre, de protecció de dades de caràcter personal i garantia dels drets digitals i amb el Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE. Entre les entitats esmentades s'inclourà, en qualsevol cas, el Sistema Valencià de Salut.  
  
A aquests efectes, la persona usuària derivada al programa firmarà expressament el seu consentiment per a la participació i per a la cessió de dades personals, mitjançant un document que li serà proporcionat a l'efecte pels professionals de la UAEF.  
Les entitats locals que s'adherisquen al programa es comprometen, sota la seua responsabilitat, al fet que en tot moment quede garantit el respecte dels drets dels pacients i, especialment, els que estableixen les normes anteriorment indicades i que regulen la protecció de les dades de caràcter personal.  
7. Planificació i supervisió de l'exercici o activitat física.  
Amb el consentiment de la persona usuària i el «document de derivació», el personal preparador físic adscrit al programa determinarà l'activitat més adequada per a la persona usuària i la planificació de càrregues, volums i intensitats de treball, i emetrà un informe de planificació.  
Així mateix, realitzarà el seguiment periòdic de la persona usuària mentre dure la seua participació en el programa, i emetrà almenys un informe de seguiment trimestral i un informe final que es traslladaran per part de la persona usuària al personal sanitari responsable de la prescripció d'activitat i exercici físic.  
8. Recursos per a l'exercici o activitat física orientats a la salut.  
  
La planificació de l'activitat o exercici físic es realitzarà en el marc dels recursos específics disponibles i dels serveis de la xarxa comunitària local i podrà incloure, entre altres, i segons les característiques de la persona usuària:  
a) Exercici o activitat física individual supervisada i específica.  
b) Exercici o activitat física grupal supervisada i específica.  
c) Exercici o activitat física, individual o grupal i autònoma.  
d) Exercici o activitat física, en la xarxa de recursos disponibles per a la població en general.  
9. Duració del programa.  
La permanència de la persona usuària en el programa tindrà una duració mínima de 6 mesos i màxima de 9.  
10. Requisits dels i les professionals de l'esport i de l'activitat física que participen en el programa «En moviment».  
10.1. El personal de la UAEF responsable de la coordinació del programa, així com aquell responsable de la planificació d'activitats de les persones usuàries derivades i del seu seguiment, haurà de ser una o un professional preparador físic, en el marc del qual disposa la normativa vigent d'ordenació de l'exercici de les professions de l'esport i l'activitat física a la Comunitat Valenciana.  
A aquests efectes, haurà d'estar en possessió de la titulació de Grau en Ciències de l'Activitat Física i de l'Esport o llicenciatura corresponent.  
10.2. La resta de professionals de l'esport i de l'activitat física que participen en les activitats supervisades o en els serveis d'activitat física i esportiva en els quals participen persones usuàries del programa, hauran de disposar de la titulació requerida per a l'exercici de la seua professió, de conformitat amb el que dispose la normativa vigent d'ordenació de l'exercici de les professions de l'esport i l'activitat física a la Comunitat Valenciana.  
10.3. Tant la persona preparadora física com la resta de professionals de l'esport i de l'activitat física que participen en el programa i les activitats, hauran d'estar col·legiats al corresponent Col·legi professional o disposar d'una assegurança de responsabilitat civil derivada de l'exercici de la seua professió, o equivalent, que en tot cas, haurà de tindre les mateixes cobertures.  
La col·legiació o assegurança no serà exigible quan el professional siga empleat públic al servei de l'ajuntament del municipi o de l'entitat local corresponent. En aquest cas, serà aplicable la normativa relativa a la responsabilitat patrimonial del personal al servei de les administracions públiques.  
10.4. Tots els professionals de l'esport i de l'activitat física que participen en el programa o atenguen a persones usuàries derivades al programa, hauran de realitzar el curs específic de formació previst en la clàusula sisena del present conveni. A aquests efectes, les entitats locals adherides hauran d'informar el personal contractat o adscrit al programa d'aquesta obligació, i hauran d'exigir la seua realització en un període de sis mesos a partir de la contractació o adscripció del personal al programa.  
10.5. En la contractació o adscripció al programa de professionals de l'esport i de l'activitat física, es considerarà com a mèrit estar en possessió d'un màster en salut, d'un grau o postgrau de la família de la salut, del curs de formació previst a la clàusula Sisena del present conveni, o d'altra formació o experiència específica que puga ser útil als objectius del programa de prescripció d'activitat i exercici físic.  
  
10.6. Les relacions de col·laboració que s'estableixen entre el personal sanitari i no sanitari que participe en el programa no tindran en cap cas naturalesa laboral, sinó administrativa, i regulada pel present conveni. En conseqüència, no es derivarà a la conselleria amb competències en sanitat cap obligació de caràcter laboral.  
11. Règim econòmic del programa.  
La participació de les persones usuàries en el programa serà gratuïta.  
A aquests efectes, les entitats locals adherides al programa podran establir els mecanismes pertinents per a garantir possibles bonificacions en el pagament de taxes i preus públics pels serveis prestats a les persones participants en el programa, sempre que justifiquen convenientment el seu motiu social i d'interés públic.  
12. Obligacions de l'entitat local que s'adherisca al programa.  
1. Proporcionar el personal preparador físic adscrit al programa i els recursos humans i materials, els equipaments i les infraestructures que siguen necessaris per al desenvolupament de les activitats físiques supervisades i aquelles de la xarxa dels serveis esportius municipals en les que participen persones amb prescripció d'activitat i exercici físic, i sense perjudici de les ajudes que puguen atorgar altres administracions o entitats públiques per contribuir al seu finançament.  
En la selecció del personal s'hauran de complir els requisits establerts al punt 10 de la clàusula quarta del present conveni.  
2. Impulsar la posada en marxa del programa en el consell de salut bàsic, i en la resta d'òrgans de coordinació i participació del Servei Valencia de Salut.  
3. Promoure la participació de les persones coordinadores de les UAEF en el Consell de Salut Bàsic i la resta dels òrgans de participació ciutadana i comunitària del Sistema Valencià de Salut.  
4. Contribuir a la difusió del programa entre la ciutadania.  
5. Participar en les diferents reunions de coordinació, seguiment i avaluació del programa.  
6. Proporcionar a les conselleries competents en matèria de sanitat i d'esport, la informació que siga requerida, per al millor desenvolupament i seguiment del programa.  
  
Cinquena. Obligacions de les parts.  
A. Obligacions de la conselleria competent en matèria de sanitat.  
1. Proporcionar als professionals sanitaris les eines necessàries per a recomanar la realització d'activitat física orientada a la salut a les persones usuàries del centre de salut, especialment aquelles persones inactives o amb tipologies de risc que siguen susceptibles de participar en el programa.  
2. Proporcionar al personal sanitari d'atenció primària la formació adequada per al desenvolupament del programa, de conformitat amb el que estableix la clàusula sisena.  
3. Impulsar la posada en marxa del programa en els consells de salut bàsics, i en la resta d'òrgans de coordinació i participació del Servei Valencia de Salut.  
4. Promoure la participació de les persones coordinadores sanitàries del programa i de les persones coordinadores de les UAEF en el consell de salut bàsic i la resta dels òrgans de participació ciutadana i comunitària del Sistema Valencià de Salut.  
5. Desenvolupar les eines digitals necessàries per a l'emissió dels documents de derivació amb la informació necessària, que possibiliten la remissió de les persones usuàries al programa, i prestar, mitjançant els serveis informàtics del departament de salut corresponent, el servei d'assistència i suport en l'ús al personal sanitari que participa en aquest.  
  
6. Contribuir a la difusió del programa entre la ciutadania, i entre el personal sanitari adscrit a la conselleria.  
7. Participar en les diferents reunions de coordinació, seguiment i avaluació del programa.  
8. Contribuir al finançament dels recursos humans i materials del programa, mitjançant ajudes a les entitats locals adherides, en funció de les disponibilitats pressupostàries determinades anualment a la Llei de pressuposts de la Generalitat.  
B. Obligacions de la conselleria competent en matèria d'esport.  
1. Contribuir, en l'àmbit de les seues competències, a la formació específica dels professionals de l'esport i de l'activitat física per a la seua participació en el desenvolupament del programa, de conformitat amb el que estableix la clàusula sisena.  
2. Impulsar el desenvolupament de les eines digitals necessàries per a la gestió i execució del programa i seguiment de les persones usuàries, per part de les Unitats d'Activitat i Exercici Físic.  
3. Proporcionar informació i contribuir a la difusió del programa entre la ciutadania, i entre el personal professional de l'esport i de l'activitat física.  
4. Participar en les diferents reunions de coordinació, seguiment i avaluació del programa.  
5. Contribuir al finançament dels recursos humans i materials del programa, mitjançant ajudes a les entitats locals adherides, en funció de les disponibilitats pressupostàries determinades anualment a la Llei de pressupostos de la Generalitat.  
C. Obligacions de la FVMP.  
1. Proporcionar informació i contribuir a la difusió del programa entre les entitats locals de la Comunitat Valenciana, mitjançant jornades de difusió i de coneixement de bones pràctiques d'experiències pilot, entre altres.  
2. Prestar a les entitats locals interessades l'assessorament necessari per a la posada en marxa del programa i el seu desenvolupament.  
  
Sisena. Formació del personal adscrit al programa.  
1. La conselleria competent en matèria de sanitat, en l'àmbit de les seues competències de formació del personal al servei del Sistema Valencià de Salut, i en col·laboració amb la conselleria competent en matèria d'esport, establirà i oferirà un curs de formació específica per la realització del programa, dirigit especialment al personal sanitari d'atenció primària i a la resta de personal sanitari que puga participar en aquest.  
2. La conselleria competent en matèria d'esport, en l'àmbit de les seues competències de formació esportiva, i amb la col·laboració de la conselleria competent en matèria de sanitat, establirà i oferirà un curs de formació específica per la realització del programa, dirigit als professionals de i l'activitat física, i especialment a aquells que puguen participar en aquest.  
El curs de formació específica serà obligatori per als professionals de l'esport i de l'activitat física que participen en el programa, en els termes establerts al punt 10 de la clàusula quarta.  
  
Setena. Digitalització del programa.  
Per tal de garantir el desenvolupament del programa, es posaran a disposició del personal sanitari i del personal preparador físic les eines digitals adequades per a la seua execució i seguiment.  
A aquests efectes, la conselleria competent en matèria de sanitat posarà a disposició del personal sanitari les eines necessàries per a executar la derivació, facilitant la remissió de les persones usuàries al programa, i prestarà, mitjançant els serveis informàtics del departament de salut corresponent, el servei d'assistència i suport en l'ús al personal sanitari que participa en aquest.  
D'altra banda, la conselleria competent en matèria d'esport impulsarà el desenvolupament de les eines digitals necessàries per a facilitar la gestió i execució del programa i el seguiment de les persones usuàries per part de les Unitats d'Activitat i Exercici Físic.  
  
Vuitena. Exclusió d'obligacions econòmiques.  
De conformitat amb l'article 11.2 del Decret 176/2014, del Consell, l'aplicació i execució d'aquest conveni, inclosos els actes jurídics que puguen dictar-se en la seua execució i desenvolupament, no podrà suposar obligacions econòmiques addicionals per a la Generalitat i, en tot cas, haurà de ser atesa amb els seus crèdits pressupostaris i els mitjans personals i materials.  
Les entitats locals que s'adherisquen al programa es comprometen a dotar-se dels recursos que siguen necessaris per al seu funcionament, i per a la prestació dels serveis que se'n deriven en condicions de qualitat. El finançament de les actuacions per part de les entitats locals es farà a través de convocatòries públiques de subvencions d'acord amb les consignacions anuals pressupostàries de la Generalitat.  
  
  
Novena. Òrgan de coordinació del programa.  
1. Per a la coordinació del programa que articula el present conveni i el seguiment de les actuacions previstes, es constituirà una comissió de coordinació del programa «En moviment», integrada pels membres següents:  
• La persona titular de la direcció general competent en matèria de Salut Pública, o persona en qui delegue.  
• La persona titular de la direcció general competent en matèria d'assistència sanitària, o persona en qui delegue.  
• La persona titular de la direcció general competent en matèria d'esport o persona en qui delegue.  
• Una persona tècnica de la direcció general competent en matèria de salut pública, designada per la persona titular de la direcció general competent en matèria de salut pública.  
• Una persona tècnica de la direcció general competent en matèria d'assistència sanitària, designada per la persona titular de la direcció general competent en matèria d'assistència sanitària.  
• Una persona tècnica de la direcció general competent en matèria d'esport designada per la persona titular de la direcció general competent en matèria d'esport.  
• Dues persones representants de les entitats locals, designades FVMP.  
En la seua composició es procurarà la presència equilibrada d'homes i dones, en aplicació del III Pla d'igualtat de dones i homes de l'Administració de la Generalitat, aprovat per aprovat el 5 d'agost de 2022, del Consell.  
2. La comissió de coordinació del programa tindrà les funcions següents:  
a) Supervisar l'execució de les actuacions previstes al conveni i adoptar les decisions i instruccions necessàries per a la correcta realització del programa.  
b) Resoldre les controvèrsies d'interpretació i compliment que puguen plantejar-se respecte dels convenis subscrits.  
c) Conéixer de les adhesions al programa per part de les entitats locals de la Comunitat Valenciana.  
d) Realitzar el seguiment del programa i adoptar les propostes que siguen necessàries per a millorar el seu funcionament.  
3. La conselleria competent en matèria de sanitat designarà, entre les persones representants de la seua conselleria, al president/a de la comissió de coordinació. La conselleria competent en matèria d'esport assumirà la Secretaria de la comissió.  
4. La comissió es reunirà sempre que ho considere necessari una de les parts i prèvia convocatòria d'aquesta. Es reunirà com a mínim una vegada a l'any.  
5. La comissió de coordinació remetrà les seues actes i donarà compte de les seues actuacions a la direcció general competent en matèria de salut pública, a la direcció general competent en matèria d'esport i a la Federació Valenciana de Municipis i Províncies.  
  
Desena. Comissió local de coordinació.  
1. En l'àmbit de cada entitat local adherida al programa es constituirà una comissió local de coordinació, que realitzarà tasques de seguiment i coordinació, i adoptarà els acords que siguen necessaris per a garantir la correcta execució del programa en les Zones Bàsiques de Salut del municipi o entitat local corresponent.  
2. La comissió local de coordinació estarà formada, almenys, per:  
• Dues persones nomenades per la conselleria competent en matèria de sanitat, una de les quals haurà de ser persona coordinadora sanitària del programa en una zona bàsica de salut i l'altra una persona del centre de salut pública corresponent al municipi.  
• Dues persones nomenades per l'entitat local corresponent, una de les quals haurà de ser personal preparador físic amb tasques de coordinació en una UAEF de l'entitat local.  
3. D'acord amb les característiques de l'entitat local, les necessitats del programa, el nombre de Centres d'Atenció Primària participants i de les UAEF existents, la Conselleria de Sanitat i Salut Pública i l'entitat local corresponent podran establir la composició de la Comissió Local que siga més adient per a la realització de les tasques de seguiment i coordinació.  
4. Aquestes comissions locals es coordinaran mitjançant la comissió de salut comunitària del departament de salut.  
5. En les entitats locals adherides al Pla de salut de la Comunitat Valenciana, podrà exercir les funcions de l'esmentada comissió local de coordinació la Mesa Intersectorial i de Participació.  
  
Onzena. Publicitat.  
Es procedirà a la publicació en el Diari Oficial de la Generalitat Valenciana, en tractar-se d'un conveni de col·laboració, en compliment del que s'estableix en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana; en la Llei 19/2013, de 9 de desembre, de transparència, accés a la informació pública i bon govern. Així mateix, una vegada subscrit el conveni haurà de publicar-se en el portal de transparència de la Generalitat GVA-Oberta, de conformitat amb la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
  
També haurà de ser publicat aquest conveni a la web de la FVMP, segons estableix l'article 7 del Reglament de coordinació de l'activitat convencional de la FVMP.  
  
Dotzena. Efectes i vigència del conveni.  
El present conveni serà efectiu des de l'endemà a la seua signatura i tindrà una vigència de quatre anys.  
Les parts que signen el conveni podran acordar de forma expressa la seua pròrroga fins a quatre anys addicionals, amb una antelació d'un mes abans de la seua finalització.  
  
Tretzena. Mecanisme d'adhesió de les entitats locals de la Comunitat Valenciana al programa «En moviment».  
1. Els municipis, les mancomunitats de municipis i les entitats locals menors de la Comunitat Valenciana, podran adherir-se al programa «En moviment» definit en aquest conveni, de manera expressa mitjançant acord del seu ple municipal u òrgan corresponent.  
2. La certificació de l'acord del ple haurà de comunicar-se a la comissió de coordinació del programa «En moviment», a efectes de coneixement, registre, coordinació i seguiment.  
  
Catorzena. Resolució anticipada i causes d'extinció.  
1. Seran causes de resolució anticipada del present conveni de col·laboració les següents:  
a) L'incompliment per qualsevol de les parts dels compromisos assumits.  
En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits. Aquest requeriment serà comunicat al responsable del mecanisme de seguiment, vigilància i control de l'execució del conveni i a les altres parts signants.  
Si transcorregut el termini indicat en el requeriment persisteix l'incompliment, la part que el va dirigir notificarà a les parts signants la concurrència de la causa de resolució i s'entendrà resolt el conveni. La resolució del conveni per aquesta causa podrà comportar la indemnització dels perjudicis causats si així s'ha previst.  
b) El mutu acord de les parts, que s'instrumentalitzarà per escrit.  
  
c) La impossibilitat sobrevinguda, legal o material, de donar compliment a les seues clàusules.  
d) Per decisió judicial declaratòria de la nul·litat del conveni.  
2. En el cas de l'extinció anticipada del conveni, les actuacions en curs d'execució s'acabaran, i quedaran resoltes amb la finalització de les actuacions que en eixe moment s'estiguen realitzant.  
  
Quinzena. Protecció de dades  
1. La signatura d'aquest conveni comporta el tractament de dades de les persones signants i membres de la Comissió Mixta de Seguiment, i el desenvolupament i execució del conveni requereix el tractament de dades del personal de les administracions públiques intervinents i de les persones usuàries que participen en el programa «En Moviment», per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsables del tractament:  
• Conselleria d'Educació, Cultura i Esport. Avinguda de Campanar, 32. 46015 València. Correu electrònic:   
protecciodedadeseducacio@gva.es.  
• Conselleria de Sanitat Universal i Salud Pública. Carrer Micer Mascó, 31- 33, 46010 València. Correu electrònic: dpd@gva.es  
• Federació Valenciana de Municipis i Províncies. Carrer Guillem de Castro, 46 - 1r.46001 València. Correu electrònic:   
protecciondedatos@fvmp.org  
b) Delegació de Protecció de Dades de la Generalitat. Passeig de l'Albereda, 16. 46010 València. Correu electrònic: dpd@gva.es.  
c) Finalitat del tractament: gestionar la signatura, desenvolupament i seguiment del conveni.  
d) La base de legitimació general aplicable al tractament de dades és la prevista en l'apartat e de l'article 6.1 del RGPD (el tractament és necessari per al compliment d'una missió realitzada en interés públic o en l'exercici de poders públics conferits al responsable del tractament).  
  
e) Persones destinatàries de les dades: el conveni, amb les dades de les persones signants, es comunicarà al Registre de Convenis de la Generalitat i es publicarà en el DOGV i en el Portal de Transparència de la Generalitat.  
f) Les dades no seran objecte de transferències internacionals.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
h) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades que, en el cas de les conselleries signants del conveni, es farà de conformitat amb el que s'indica en la pàgina següent: http://www.gva.es/proc19970. Per a l'exercici de drets davant la FVMP, la persona interessada dirigirà la seua sol·licitud a l'adreça electrònica indicada en l'apartat 2.a de la present clàusula.  
i) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant l'Agència Espanyola de Protecció de Dades, a través de la seu electrònica accessible en https://www.aepd.es. Així mateix, també por formular prèviament reclamació davant la Delegació de Protecció de Dades de la Generalitat, de conformitat amb el que s'indica en la pàgina següent: http://www.gva.es/proc22094.  
  
Setzena. Naturalesa i jurisdicció competent.  
El present conveni de col·laboració té naturalesa administrativa i l'ordre jurisdiccional contenciós administratiu és el competent per a tractar totes les qüestions litigioses que pogueren sorgir en ocasió de la interpretació, validesa, eficàcia o compliment d'aquest.  
  
  
Dissetena. Règim jurídic  
Pel que fa al règim jurídic del conveni, la normativa aplicable és la següent:  
• Capítol VI del títol preliminar de la Llei 40/2015, d'1 d'octubre, de règim jurídic del sector públic (LRJSP), legislació bàsica, a l'empara del que es preveu en la seua disposició final catorzena.  
• Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
I en prova de conformitat amb totes i cadascuna de les anteriors clàusules, signen el present conveni, en el lloc indicat i data que consta en la signatura electrònica.  
  
El conseller de Sanitat Universal i Salut Pública  
24.05.2023  
Miguel Mínguez Pérez  
  
La consellera d'Educació, Cultura i Esport  
24.05.2023  
Raquel Tamarit Iranzo  
  
El president de la Federació Valenciana de Municipis i Províncies  
  
23.05.2023  
Rubèn Alfaro Bernabé



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9623, del 22-06-2023 (2023/7017)

RESOLUCIÓN de 19 de junio de 2023, de la directora general de Relaciones con Les Corts, de la Presidencia de la Generalitat, por la que se publica el convenio de colaboración entre la Generalitat, a través de las consellerias de Sanidad Universal y Salud Pública, y Educación, Cultura y Deporte, y la Federación Valenciana de Municipios y Provincias, para realizar un programa de prescripción de actividad y ejercicio físico orientado a la salud desde Atención Primaria del Sistema Valenciano de Salud en los municipios de la Comunitat Valenciana denominado «En moviment».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9623

Fecha DOGV
:   22-06-2023

Sección del DOGV
:   III. ACTOS ADMINISTRATIVOS - C) OTROS ASUNTOS

Número del documento
:   2023/7017

CVE


Fecha del documento
:   19-06-2023

Organismo emisor
:   Presidencia de la Generalitat

Tipo de documento
:   Resolución

RESOLUCIÓN de 19 de junio de 2023, de la directora general de Relaciones con Les Corts, de la Presidencia de la Generalitat, por la que se publica el convenio de colaboración entre la Generalitat, a través de las consellerias de Sanidad Universal y Salud Pública, y Educación, Cultura y Deporte, y la Federación Valenciana de Municipios y Provincias, para realizar un programa de prescripción de actividad y ejercicio físico orientado a la salud desde Atención Primaria del Sistema Valenciano de Salud en los municipios de la Comunitat Valenciana denominado «En moviment». [2023/7017]  
La Generalitat, a través de las consellerías de Sanidad Universal y Salud Pública, y Educación, Cultura y Deporte, y la Federación Valenciana de Municipios y Provincias, han suscrito, previa tramitación reglamentaria, los días 24 y 23 de mayo de 2023, el convenio para realizar un programa de prescripción de actividad y ejercicio físico orientado a la salud desde Atención Primaria del Sistema Valenciano de Salud en los municipios de la Comunitat Valenciana denominado “En moviment”, por lo que conforme con lo previsto en el artículo 20 del Decreto 176/2014, de 10 de octubre, del Consell, por el que se regulan los convenios que suscriba la Generalitat y su registro, una vez inscrito en el Registro de Convenios de la Generalitat con fecha 25 de mayo de 2023 y número 476/2023, procede la publicación en el Diari Oficial de la Generalitat Valenciana de dicho convenio, que figura anexo a esta resolución.   
  
València, 19 de junio de 2023.- La directora general de Relaciones con Les Corts: Ana Belén Domínguez Cana.  
  
  
Convenio entre la Generalitat, a través de las Consellerias de Sanidad Universal y Salud Pública, y de Educación, Cultura y Deporte, y la Federación Valenciana de Municipios y Provincias, para realizar un programa de prescripción de actividad y ejercicio físico orientado a la salud desde Atención Primaria del Sistema Valenciano de Salud en los municipios de la Comunitat Valenciana denominado “En moviment”.  
  
València,  
  
Reunidos  
De una parte, Miguel Mínguez Pérez, conseller de Sanidad Universal y Salud Pública, en representación de la Generalitat, nombrado por el Decreto 13/2022, de 14 de mayo, del presidente de la Generalitat y facultado para la firma del presente convenio en virtud de la Ley 5/1983, de 30 de diciembre, del Consell, del Decreto 5/2019, de 16 de junio, del presidente de la Generalitat, por el cual se determinan el número y la denominación de las consellerias, y sus atribuciones, actuando en el ejercicio de las competencias que le confiere el Decreto 105/2019, de 5 de julio, del Consell, por el cual se establece la estructura orgánica básica de la Presidencia y de las consellerias de la Generalitat DOGV n.º 7139, de 12/07/19, y el artículo 4 del Decreto 185/2020, de 16 de noviembre, del Consell, de aprobación del Reglamento orgánico y funcional de la Conselleria de Sanidad Universal y Salud Pública y de acuerdo con el que dispone el artículo 6.3 del Decreto 176/2014, de 10 de octubre, del Consell, por el cual se regulan los convenios que subscriba la Generalitat y su registro  
De otra parte, Raquel Tamarit Iranzo, consellera de Educación, Cultura y Deporte, en representación de la Generalitat, nombrada por el Decreto 12/2022, de 14 de mayo, del presidente de la Generalitat y facultada para la firma del presente convenio en virtud de la Ley 5/1983, de 30 de diciembre, del Consell; del Decreto 5/2019, de 16 de junio, del presidente de la Generalitat, por el cual se determinan el número y la denominación de las consellerias, y sus atribuciones, actuando en el ejercicio de las competencias que le confiere el Decreto 105/2019, de 5 de julio, del Consell, por el cual se establece la estructura orgánica básica de la Presidencia y de las consellerias de la Generalitat DOGV n.º 7139, de 12/07/19, y el artículo 4 del Decreto 173/2020, de 30 de octubre, del Consell, de aprobación del Reglamento orgánico y funcional de la Conselleria de Educación,



Descargar el documento en formato PDF

Descargar los metadatos en formato XML